PRAVIDLÁ TVORBY ROZPOČTU

Matematického ústavu SAV, v. v. i.

**Preambula**

1. Predsedníctvo Slovenskej akadémie vied (ďalej tiež „akadémia“) predkladá snemu akadémie na schválenie zásady rozdelenia rozpočtu akadémie [§ 10 ods. 5 písm. e) bod 3. zákona č. 133/2002 Z. z. o Slovenskej akadémii vied – ďalej tiež „zákon o akadémii“].
2. Snem akadémie schvaľuje zásady rozdelenia rozpočtu akadémie [§ 8 ods. 7 písm. d) zákona o akadémii].
3. Predsedníctvo akadémie prerokúva rozdelenie rozpočtu akadémie [§ 10 ods. 5 písm. b) zákona o akadémii] a následne schvaľuje návrh na rozdelenie rozpočtu akadémie, ktorý vychádza:
4. zo zásad rozdelenia rozpočtu akadémie schválených snemom akadémie a
5. z výsledkov pravidelného hodnotenia verejných výskumných inštitúcií založených akadémiou (ďalej tiež „organizácie“) (§ 12 ods. 12 zákona o akadémii).
6. Slovenská akadémia vied poskytuje každoročne verejnej výskumnej inštitúcii finančné prostriedky zo štátneho rozpočtu na jej hlavnú činnosť ako inštitucionálnu formu podpory v rozsahu ustanovenom na príslušný rozpočtový rok zákonom o štátnom rozpočte (§ 25 ods. 1 zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov – ďalej tiež „zákon o verejnej výskumnej inštitúcii“).
7. Predseda akadémie uzatvára zmluvy o poskytnutí prostriedkov inštitucionálnej formy podpory výskumu a vývoja s organizáciami na základe návrhu predsedníctva akadémie na rozdelenie rozpočtu akadémie (§ 12 ods. 12 zákona o akadémii).
8. Zmluva obsahuje
9. identifikačné údaje zmluvných strán,
10. účel, na ktorý sa finančné prostriedky poskytujú, a ďalšie podmienky ich použitia,
11. objem finančných prostriedkov,
12. čas a spôsob poskytnutia finančných prostriedkov,
13. dátum, do ktorého verejná výskumná inštitúcia ako prijímateľ finančných prostriedkov predloží zakladateľovi ich zúčtovanie,
14. iné náležitosti potrebné na uzatvorenie zmluvy (§ 25 ods. 2 zákona o verejnej výskumnej inštitúcii).

**Článok I**

1. Verejná výskumná inštitúcia hospodári podľa rozpočtu pozostávajúceho z príjmov a výdavkov verejnej výskumnej inštitúcie na príslušný kalendárny rok vrátane príjmov a výdavkov z podnikateľskej činnosti.
2. Zostavenie rozpočtu, návrh jeho zmien a ich predloženie na rokovanie správnej rady zabezpečuje riaditeľ. Rozpočet a jeho zmeny schvaľuje správna rada.
3. Ak správna rada neschváli predložený návrh rozpočtu na kalendárny rok ani do konca marca tohto kalendárneho roka, verejná výskumná inštitúcia hospodári podľa rozpočtu, ktorý jej určí zakladateľ. Ak správna rada návrh rozpočtu schváli dodatočne, verejná výskumná inštitúcia hospodári ďalej podľa takto schváleného rozpočtu.

**Článok II**

Tieto pravidlá zohľadňujú všeobecne záväzné právne predpisy a iné pravidlá platné a účinné ku dňu schválenia týchto pravidiel predsedníctvom akadémie. Ak dôjde k takým zmenám všeobecne záväzných právnych predpisov a iných pravidiel, ktoré budú ovplyvňovať tvorbu alebo plnenie rozpočtu organizácií, tieto zmeny budú zapracované do týchto pravidiel.

**Článok III**

1. Vzorové pravidlá schválilo predsedníctvo akadémie na svojom zasadnutí dňa 10. 5. 2018. Dodatok č. 1 ku vzorovému predpisu schválilo predsedníctvo na svojom zasadnutí dňa 11. 11. 2021.
2. Dodatok č. 1 k tomuto vzorovému predpisu nadobudol účinnosť dňa 1. 1. 2022.
3. Správna rada organizácie predložila návrh týchto pravidiel tvorby rozpočtu Matematického ústavu SAV, v. v. i. predsedovi/poverenému členovi dozornej rady dňa 31. 3. 2022 a predsedovi/poverenému členovi vedeckej rady dňa 31. 3. 2022. Dozorná rada sa k návrhu pravidiel vyjadrila dňa 6. 4. 2022; vedecká rada sa k návrhu týchto pravidiel vyjadrila dňa 4. 4. 2022. Správna rada tieto pravidlá dňa 8. 4. 2022.
4. Tieto pravidlá nadobúdajú účinnosť deň po jeho zverejnení na webovom sídle organizácie.

V Bratislave, dňa 8. 4. 2022

.......................................................................

doc. RNDr. Karol Nemoga, CSc.

riaditeľ Matematicckého ústavu SAV, v. v. i.